Hotuna da labarin wata mata da tsutsotsi ke fita daga jikin ta kullum a Najeriya
Labarin wata mata da tsutsotsi ke fita daga jikin ta kullum a Najeriya
18 days ago 5644 views by Mustapha Saddiq
Hausawa dai na cewa in-da-ranka zaka sha kallo a duniyar nan kuma indai ba mutum ya koma ga mahaliccin sa ba, to bai gama ganin abubuwan mamaki ba ko kadan a rayuwar sa. Haka zalika wasu abubuwan dake faruwa a kusa damu ba su ma misaltuwa.
Yau dai muna dauke ne da wani labari mai sosa zuciya na wata mata da kawar ta ta labarta cewa wasu irin halittu masu kama da tsutsotsi dake fita daga jikin ta a kullum rana kuma har asibiti taje amma basu samu magani ba.
KU KARANTA: Bayan rikitowa daga jirgi, Osinbajo yayi magana
Legit.ng Hausa ta samu cewa kawar matar mai suna Jennifer Obi ce dai ta labarta labarin matar a wani dandalin tattaunawa na kafar sadarwar zamni ta Facebook mai suna Once a mum, always a mum (OMAM).
Jennifer Obi ta cigaba da cewa kawar ta ta wadda keda shekaru 30 da 'yan kai a duniya tana cikin mawuyacin hali saboda larurar dake tare da ita kuma tana matukar bukatar taimakon al'umma sannan kuma suna neman dukkan mai shawara ko taimako da ya taimaka masu.
Ta cigaba da cewa suna bukatar addu'a daga daukacin al'ummar kasar domin kuwa lamarin yana basu tsoro. A cewar ta matar wadda ta sakaya sunan ta tsutsotsin akalla 6 zuwa 10 ne ke fita daga jikin ta a kullum.
Ga dai hoton nan:
Dede One Day Apostle Johnson Suleman DPR recruitment Diamond bank transfer code Givers forum
37 minutes ago 617 views
Kamfen din APC: Mutum 2 sun mutu, da yawa sun raunata a jihar Oyo